**Joseph Graham Sugg** (sündinud 8. septembril 1991) on Inglismaa juutuuber, filmitegija, kirjanik ja vlogger. Ta on tuntud oma YouTube'i kanalite ThatcherJoe, ThatcherJoeVlogs ja ThatcherJoeGames poolest.

Karjäär
-------

Sugg lõi oma kanali ThatcherJoe 2011. aasta novembris ja kogus kahe aastaga miljon jälgijat. 26. oktoobril 2017 sai tal täis 8 miljonit jälgijat ja üle miljardi videovaatamise. Tema videod on *challenge*'itest, *prank*'idest ja häälte jäljendamisest. Ta lõi "YouTuber Innuendo Bingo", mis on sarnane BBC Radio 1 saatega ja hakkas hiljem ka seal ilmuma.

### Muusika

Sugg kuulus YouTube'i poistebändi, millega koguti raha Comic Reliefi heategevuseks. Poistebänd oli ajalehe The Guardian esindaja.

Sugg laulis ka 2014. aasta singlil "Do They Know It's Christmas?" Band Aid 30 heategevusprojektis, mis kogus raha Ebola viirushaiguse epideemia jaoks Lääne-Aafrikas.

### Film

Sugg luges 2015. aastal filmi "Käsna-Kalle Kantpüks" osas kajaka teksti koos toakaaslase Caspar Lee, koomik Alan Carr ja laulja Stacey Solomoniga.

Ta osales ka 2015. aasta filmis "Joe and Caspar Hit the Road" , mida näidati Inglismaa telekanalil E4 2016. aasta aprillis. Teine osa ilmus 2016. aastal pealkirjaga "Joe & Caspar Hit the Road USA".

### Raamatud

Sugg on graafilise romaani "Username: Evie" autor; raamatu avaldas aastal 2015 Hodder & Stoughtoni kirjastus. Teose koostasid Matt Whyman, kunstnik Amrit Bird, värvija Joaquin Pereyra ja kirjanik Mindy Lopking. Lugu räägib teismelisest koolitüdrukust Eviest, kes kannatab kiusamise all ja kes unistab kohast, kus ta saab olla tema ise. Tüdruku haige isa loob ta jaoks virtuaalse reaalsuse, kuid sureb enne, kui on jõudnud selle valmis saada. Isa jätab talle rakenduse, mis võimaldab Eviel siseneda maailma, kus kõik on mõjutatud tema isikust.

"Username: Evie" teine osa "Username: Regenerated" avaldati 2016. aastal.

21. septembril 2017 avaldas Sugg "Username'i" sarja kolmanda ja viimase osa "Username: Uprising".

### Televisioon

Koos juutuuberite Alfie Deyesi ja Marcus Butleriga osales Joe 2. märtsil 2017 Briti telesaates "Release the Hounds".

Isiklik elu
-----------

Joe on blogija ja YouTube'is Zoella nime all tundud Zoe Suggi noorem vend.

Peale YouTube'i karjääri on ta töötanud ka katuselõikurina.

Kuni 2016. aastani elas Sugg Londonis koos juutuuber Caspar Leega. Praegu elab ta üksi.

Auhinnad
--------

| Aasta | Nominatsioon | Auhind | Tulemus |
| --- | --- | --- | --- |
| 2015 | Raadio 1 Teen Choice Awards | Parim Briti vlogger | Võitis |

Viited
------

1. ↑  "ThatcherJoe", "Youtube. Retrieved 6 July 2017"
2. ↑  "ThatcherJoeVlogs", "Youtube. Retrieved 6 July 2017"
3. ↑  "ThatcherJoeGames", "Youtube. Retrieved 6 July 2017"
4. ↑  "BBC Radio 1 – Scott Mills, Innuendo Bingo With Joe Sugg Off've YouTube". Bbc.co.uk. 05.09.2013. Vaadatud 09.05.2014.
5. ↑  "Meet the Youtube Boy Band". Vaadatud 06.09.2016.
6. ↑  "Youtube Boy Band`s cover version of It`s All Abot You becomes viral hit/ Music". Vaadatud 21.04.2014.
7. ↑  "Do They Know It's Christmas review – in tune with non-musical times". 16.11.2014.
8. ↑  "Zoella talks 'surreal' experience of singing with Band Aid 30". 16.11.2014.
9. ↑  "Who's who in Band Aid 30? One Direction, Bono, vloggers and more". 17.11.2014.
10. ↑  "Joe Sugg". 07.09.2016.
11. ↑  "Caspar Lee and Joe Sugg land mega roles in The Spongebob Movie: Sponge Out Of Water". 20.02.2015.
12. ↑  "Joe and Caspar Hit the Road".
13. ↑  "BBC Worldwide sells Joe & Caspar Hit the Road to UK Channel E4". 31.03.2016. Originaali arhiivikoopia seisuga 24.12.2016.
14. ↑  "Joe & Caspar Hit the Road USA".
15. ↑  "Hodder & Stoughton". 20.06.2016.
16. ↑  "Joe Sugg's second graphic novel to Hodder". 20.06.2016.
17. ↑  "The Trailer For Marcus Butler, Alfie Deyes, And Joe Sugg's Reality TV Debut Has Arrived". 02.02.2017.
18. ↑  "Zoella: The squeaky clean big sister no teen should be without". 03.04.2014.
19. ↑  "Meet the YouTube big hitters: The bright young vloggers who have more fans than 1D". 15.06.2014.
20. ↑  "ROOMMATE PRANKS WAR WENT TOO FAR :(".